title: Lola Iturbe Arizcuren
text: Viele inafa unesa glastafa yasa va erbargepe toz levgayar, pune Micaela Iturbe buluyur numaze va yasafo vedgobexomo djukugediyir lize Lola pomason dere kobayar. Azon wetce asadas ravesik seguyur. Larde mali rumeugal dun kobayar, pune va bema abicedje nobayar. Ton mivravesik vayayar, va bagala koe bemafo vistalexo dum teca nuyevaf bemugal di setikeyer, i va xo lize va yon amidik vey gedrafo xo ik seltafa ik gaderopafa anameda rorungrupeyer.